A **Federación Alemá do Norte** (en alemán, *Norddeutscher Bund*) tivo o seu inicio en 1867, logo da disolución da Confederación Xermánica. Formada por 22 estados do norte de Alemaña, foi un agrupamento transitorio, que durou só ata a proclamación do Imperio Alemán en 1871.

A diferenza da Confederación Xermánica, a Federación Alemá do Norte foi un verdadeiro estado. O seu territorio estaba comprendido polas partes da Confederación Xermánica que se atopaban ao norte do Main; os territorios orientais de Prusia e o Ducado de Schleswig, mais excluía a Austria, Baviera, Württemberg, Baden e os territorios meridionais do Gran Ducado de Hesse. Con todo, consolidou o poder prusiano no norte de Alemaña, e puxo os cimentos do control prusiano sobre o sur, grazas á *Zollverein* e a Tratados de Paz Secretos (asinados cos estados meridionais o día anterior á Paz de Praga).

Aínda que deixou de existir logo da creación do Imperio Alemán, foi a primeira pedra deste. A súa constitución daba grandes poderes ao novo Chanceler (Bismarck), quen foi designado pola Presidencia do Bundesrat. Isto foi así porque o chanceler era inmune ante o Reichstag, o que lle permitiu ser a única ligazón entre o Presidente e o pobo porén, a constitución non era tan conservadora. O Chanceler retivo o poder sobre o aparello militar (logo da amarga experiencia da Crise Constitucional de 1862 en Prusia, que case devora a Guillerme I). Porén, non se toleraba oposición algunha á Chancelaría: os civís que se opuxeran a Bismarck na década do 1860 tiñan prohibido exercer cargos públicos.

Historia
--------

A Federación entrou na historia logo de que Prusia derrotara a Austria e ao resto dos estados da Confederación Xermánica na Guerra das Sete Semanas de 1866. Bismarck redactou a constitución que entrou en vigor o 1 de xullo de 1867. Nesta constitución declarábase Presidente ao Rei de Prusia e a Bismarck como Chanceler. Os estados estaban representados no Bundesrat (Congreso Federal) con 43 escanos (dos cales 17 eran prusianos). Para as eleccións ao Reichstag, Bismarck introduciu en Alemaña o sufraxio masculino. O Bundesrat converteuse no Parlamento da Zollverein en 1867, intentando crear unha proximidade maior cos estados meridionais, permitíndolles enviar representantes ao Bundesrat.

Logo da derrota francesa na Guerra Franco-Prusiana en 1871, Baviera, Württemberg, Baden e o Gran Ducado de Hesse (que orixinariamente non eran membros da Federación), se agruparon coa Federación para formar o Imperio Alemán, con Guillerme I como *Káiser* ou Emperador Alemán.

### Selos postais

Selo de correos de 3 kreuzer da **Confederación de Alemá do Norte** (1869)
Unha da funcións da Federación era manexar o correo e emitir selos postais, cousa que comezou a facer o 1 de xaneiro de 1868. Para adaptarse aos diferentes sistemas monetarios que se usaban nos diferentes estados, emitíronse series valoradas en *groschen* para os estados do norte, e outras valoradas en *kreuzer* para os estados do sur, distinguíndoas con sinais simples: as valoradas en groschen tiñan o prezo encerrado nun cadrado e as valoradas en kreuzer, en círculos. Todas as estampas tiñan a inscrición "*Norddeutscher Postbezirk*" (en galego, "Distrito postal de Alemaña do Norte").

Ademais había estampas especiais dun cuarto de xilin para Hamburgo, coa inscrición adicional "*Stadtpostbrief Hamburg*" (en galego, "Carta postal da Cidade de Hamburgo").

Pouco antes de 1869 os selos empezáronse a emitir perforados para facilitar a administración e contabilidade destes, perforando tamén os que foron emitidas anteriormente. A partir do 1 de marzo do mesmo ano foron emitidas estampas valorizadas en 10 e 30 gramos de ouro, salientábeis por ser impresas en coiro de intestino de carneiro, para prever a súa reutilización.

O 1 de xaneiro de 1872 os selos da Federación foron substituídos polos primeiros selos do Imperio Alemán.

Lista de estados membros
------------------------

Mapa dos estados confederados

| Estado | Capital |
| --- | --- |
| **Reinos** (*Königreiche*) |
|  | **Prusia** (*Preußen*)  | Berlín |
|  | **Baviera** (*Bayern*) | Múnic |
|  | **Saxonia** (*Sachsen*) | Dresde |
|  | **Württemberg** | Stuttgart |
| **Grandes Ducados** (*Großherzogtümer*) |
|  | **Baden** | Karlsruhe |
|  | **Hesse** (*Hessen*)  | Darmstadt |
|  | **Mecklenburg-Schwerin** | Schwerin |
|  | **Mecklenburg-Strelitz** | Neustrelitz |
|  | **Oldenburg** | Oldenburg |
|  | **Saxe-Weimar-Eisenach** (*Sachsen-Weimar-Eisenach*) | Weimar |
| **Ducados** (*Herzogtümer*) |
|  | **Anhalt** | Dessau |
|  | **Brunswick** (*Braunschweig*) | Braunschweig |
|  | **Saxonia-Altenburg** (*Sachsen-Altenburg*) | Altenburg |
|  | **Saxonia-Coburg e Gotha** (*Sachsen-Coburg und Gotha*) | Coburg |
|  | **Saxonia-Meiningen** (*Sachsen-Meiningen*) | Meiningen |
| **Principalities** (*Fürstentümer*) |
|  | **Lippe** | Detmold |
|  | **Reuss Junior Line** | Gera |
|  | **Reuss Elder Line** | Greiz |
|  | **Schaumburg-Lippe** | Bückeburg |
|  | **Schwarzburg-Rudolstadt** | Rudolstadt |
|  | **Schwarzburg-Sondershausen** | Sondershausen |
|  | **Waldeck-Pyrmont** | Arolsen |
| **Cidades libres hanseáticas** (*Freie Hansestädte*) |
|  | **Bremen** |
|  | **Hamburgo** |
|  | **Lübeck** |
| **Territorio imperial** (*Reichsland*) |
|  | **Alsacia-Lorena** (*Elsaß-Lothringen*) | Estrasburgo |

Véxase tamén
------------

### Outros artigos

* Historia de Alemaña
* Imperio Alemán
* Otto von Bismarck
* Unión Alfandegueira Alemá

|  |  |
| --- | --- |
| Control de autoridades | 
* Wd: Q150981
* WorldCat
* VIAF: 131360783
* BNF: 12205116n
* EBID: ID
* GEC: 0019265
* GND: 2033898-3
* GOV: object\_264172
* ISNI: 0000 0001 1884 8032
* LCCN: n81097801
* NDL: 00577070
* NLA: 36591490
* SELIBR: 264748
* SUDOC: 030684617

 |